Upute za interpretaciju djela za cjelovito čitanje u rujnu

**E. Kishon „Kod kuće je najgore**“.

Trebaš pročitati 6 humoreski, a potom odabrati **jednu** (tebi najdražu) humoresku koju ćeš interpretirati. Svoju interpretaciju pišeš u word dokumentu i šalješ na e-adresu golubhrvatski@gmail.com .

Pri pisanju interpretacije u word dokumentu pazi na pisanje na hrvatskom standardnom jeziku! Svoje odgovore moraš obrazložiti. (Odgovor ne može biti: Ne, ne znam, da, sviđa mi se, ne sviđa mi se i sl., a da nakon toga ne napišeš svoje obrazloženje.)

Za humoresku koju si odabrao/odabrala **odgovori** na sljedeća pitanja.

**PITANJE PREPIŠI I PUNIM REČENICAMA ODGOVORI NA PITANJE!**

**PRVO NAPIŠI NASLOV HUMORESKE I IME AUTORA!**

1. **Zašto** si odabrao/odabrala ovu priču, tj. humoresku?
2. Pronađi na internetu što je **humoreska** i zapiši što si pronašao/pronašla.
3. Može li se priča koju si odabrao/odabrala **usporediti** s drugim humoreskama koje si pročitao/pročitala? **Što** je povezuje s drugim humoreskama, a u čemu se razlikuje?
4. **Gdje** se odvija ova humoreska?
5. Je li za temu humoreske odabrano nešto što se javlja i u stvarnome životu?
6. Možeš li temu humoreske **povezati** sa svojim životom, životom svoje obitelji ili životom nekoga koga znaš? (Bez odgovora: Ne, ne mogu, a da ne obrazložiš.)
7. **Koji** likovi sudjeluju u fabuli?
8. **Koji** lik te se najviše dojmio u humoresci i zašto? Ima li taj lik neke sličnosti s nekim koga poznaješ? (Odgovor ne može biti: Ne.)
9. Stil pisanja E. Kishona opisuju kao ironičan i satiričan. Slažeš li se s tim? Navedi primjere u kojima se vidi ta ironija i satira u tekstu (u fabuli ili rečenice koje su ironične i satirične).